text: [{"text_idx": "#000004", "text": "Lena \u2013 Letters from the Faroes"}, {"text_idx": "#000005", "text": "At Lena Anderssen hevur eitt serligt pla\u0301ss i\u0301 hjartanum hja\u0301 no\u0301gvum f\u00f8royingum kom til sjo\u0301ndar a\u0301 Planet Awards i\u0301 fj\u00f8r: Ho\u0301ast ny\u0301ggja fl\u00f8gan enn var spildur ny\u0301ggj, og ikki var tra\u0301sp\u00e6ld i\u0301 u\u0301tvarpinum, so vann hon hei\u00f0urin, sum besta f\u00f8royska fl\u00f8ga i\u0301 2011, frammanfyri u\u0301tga\u0301vum hja\u0301 Gu\u00f0ri\u00f0 Hansdo\u0301ttir, Budam, Swangah Dangah og Benjamin Petersen. Men blandi\u00f0 av inniligheit, behagiligheit og serligheit, sum Lena og Niclas hava skapt gj\u00f8gnum a\u0301rini, og sum er vor\u00f0i\u00f0 reindyrka\u00f0 a\u0301 teimum ba\u0301\u00f0um ny\u0301ggjastu u\u0301tga\u0301vunum er l\u00e6tt at elska."}, {"text_idx": "#000006", "text": "Lena og Niclas hava fer\u00f0ast no\u0301gv kring heimin vi\u00f0 si\u0301num to\u0301nleiki, og hava sp\u00e6lt eitt o\u0301tal av konsertum, seinnu a\u0301rini. Tey havt eina sera professionella tilgongd til to\u0301nleikin, og hevur hetta veri\u00f0 vi\u00f0 til at skapt u\u0301trykki\u00f0, sum ta\u00f0 er nu\u0301. Her tekur ny\u0301ggja fl\u00f8gan tra\u0301in upp eftir Let Your Scars Dance. Ta\u00f0 \u00f8giliga pena og polera\u00f0a, i\u00f0 ey\u00f0kendi tey a\u0301\u00f0ur er nu\u0301 vor\u00f0i\u00f0 skitnari og hevur meira kant."}, {"text_idx": "#000007", "text": "Eg vil to\u0301 ikki kalla hetta skiti\u00f0, men ta\u00f0 er bara ikki li\u0301ka polera sum t\u00e6r heldur typisku O\u0301la Poulsen framlei\u00f0slurnar, i\u00f0 t\u00e6r fyrstu fl\u00f8gurnar vo\u0301ru. Lena er ikki longur polera\u00f0ur popprokkur, men ein innilig singer/songwriter, vi\u00f0 s\u00f8gum at siga og einari r\u00f8dd, i\u00f0 ru\u0301mar so \u00f8giliga no\u0301gv."}, {"text_idx": "#000008", "text": "Lagago\u0301\u00f0skan er farin munandi fram, si\u0301\u00f0an t\u00e6r fyrstu u\u0301tga\u0301vurnar. har ta\u00f0 ofta kundi tykjast langt millum snapsarnar. Samanumtiki\u00f0 eru flestu l\u00f8gini a\u0301 Letters from the Faroes go\u0301\u00f0. Eg kann eftir no\u0301gvar gj\u00f8gnumlurtingar ikki seta fingurin a\u0301 eitt einasta lag, i\u00f0 ikki er gott. Fleiri av teimum eru ennta\u0301 sera go\u0301\u00f0, og kennast vi\u00f0komandi, ta\u0301 tu\u0301 lurtar eftir teimum."}, {"text_idx": "#000009", "text": "Eg havi mi\u0301ni ivama\u0301l, um naka\u00f0 av l\u00f8gunum ver\u00f0ur eitt risahitt, ella um naka\u00f0 av teimum megnar at vera jarnbroti\u00f0, i\u00f0 letur dyrnar til altjo\u0301\u00f0a gj\u00f8gnumbroti\u00f0 upp. Eg eri ennta\u0301 i\u0301 iva, um naka\u00f0 av l\u00f8gunum fer at vera eitt sto\u0301rhitt i\u0301 F\u00f8royum."}, {"text_idx": "#000012", "text": "Ho\u0301ast instrumenteringin av l\u00f8gunum tykist sera beint ma\u0301lr\u00e6tta at ho\u0301ska til hv\u00f8rt lagi\u00f0 i\u0301 s\u00e6r, so skapar ljo\u0301\u00f0blandi\u00f0 ein rey\u00f0an tra\u0301, har r\u00f8ddin ber hv\u00f8rt lagi\u00f0, og to\u0301nleikurin stu\u00f0lar uppundir hana.."}, {"text_idx": "#000013", "text": "Lena og Niclas tykjast at hava funni\u00f0 si\u0301tt sound, i\u00f0 er teirra, og sum f\u00e6r ta\u00f0 besta burturu\u0301r ra\u0301materialinum, har fi\u0301nu l\u00f8gini, fra\u0301li\u0301ku tekstirnir og serliga vakra r\u00f8ddin koma fram. Lena og Niclas hava langt si\u0301\u00f0an skilt styrkina i\u0301 r\u00f8ddini hja\u0301 Lenu, sum b\u00e6\u00f0i er egin og v\u00f8kur, og tey bru\u0301ka hana hareftir. Ta\u00f0 tykist sum, um tey hava arbeit no\u0301gv vi\u00f0 u\u0301trykki og u\u0301ttalu, og skapar hetta eitt heilt serligt ljo\u0301\u00f0, i\u00f0 gevur l\u00f8gunum ein egnan da\u0301m."}, {"text_idx": "#000014", "text": "Hetta er stutt sagt ein ordiliga go\u0301\u00f0 u\u0301tga\u0301va."}, {"text_idx": "#000017", "text": "Eg minnist meg ikki at hava hoyrt Chase betur enn hetta. Vi\u00f0 eini langari r\u00f8\u00f0 av si\u0301num bestu l\u00f8gum, sp\u00e6ldu Edmund, Niclas, Mikkjal og James saman vi\u00f0 ny\u0301ggja manninum Kim Hansen eina fi\u0301na rokk-konsert, har allar t\u00e6r r\u00f8ttu klisjeirnar vo\u0301r\u00f0u fyltar heilt u\u0301t."}, {"text_idx": "#000020", "text": "Serliga hevur r\u00f8ddin hja\u0301 Edmundi ikki alti\u0301\u00f0 veri\u00f0 li\u0301ka go\u0301\u00f0."}, {"text_idx": "#000021", "text": "Eftir tey b\u00e6\u00f0i fyrstu og heldur veiku l\u00f8gini \u201cLisa Maria\u201d og \u201cLygnari\u201d, var eg ikki sannf\u00f8rdur. Hesi l\u00f8gini tykjast alti\u0301\u00f0 at vi\u0301sa Edmundsa r\u00f8dd fra\u0301 si\u0301ni mest irriterandi si\u0301\u00f0u, og ta\u00f0 gj\u00f8rdu tey eisini i\u0301 sirminum sunnuna\u0301ttina."}, {"text_idx": "#000022", "text": "Men so sleit i\u0301 a\u0301 Va\u0301gsb\u00f8i, alt fleiri fo\u0301lk komu fram til pallin, og l\u00f8gini fo\u0301ru at liggja betur til r\u00f8ddina hja\u0301 Edmundi, og knappiliga vi\u0301sti hann, at hann ikki bara s\u00e6r betur u\u0301t, enn hann nakranti\u0301\u00f0 hevur gj\u00f8rt \u2013 hann syngur eisini betur enn nakranti\u0301\u00f0 a\u0301\u00f0ur."}, {"text_idx": "#000024", "text": "L\u00f8g sum \u201cReckless Life\u201d, \u201cTu\u0301 og Eg\u201d, \u201cTwo Hearts\u201d, \u201cEingangsknall\u201d, \u201c7 Mi\u0301l Fra\u0301 Hollywood\u201d fingu fj\u00f8ldina at syngja og liva vi\u00f0, a\u0301\u00f0renn Chase i\u0301 besta rokk-klisje sti\u0301li ry\u0301mdi av pallinum, fyri at fa\u0301a fj\u00f8ldina at ro\u0301pa seg inn aftur at sp\u00e6la st\u00f8rsta hitti\u00f0 \u201cFyrstu Fer\u00f0\u201d, og ta\u0301 fo\u0301r Va\u0301gsb\u00f8ur upp at ko\u0301ka. Ein nostalgiskur endi a\u0301 eina sum heild nostalgiska festivalskra\u0301."}, {"text_idx": "#000027", "text": "FO-Invasion i\u0301 Mentanarhu\u0301sinum a\u0301 Islandsbrygge enda\u00f0i vi\u00f0 go\u0301\u00f0um dansi vi\u00f0 Ey\u00f0uni, Terja og eini manning, i\u00f0 taldi f\u00f8stufressar og P\u00e6tur vi\u00f0 Keldu. Hetta gj\u00f8rdist endin a\u0301 einum kv\u00f8ldi\u00f0 vi\u00f0 go\u0301\u00f0um to\u0301nleiki, eldgyklan og mo\u0301tasy\u0301ningum, i\u00f0 eisini h\u00f8vdu si\u0301nar go\u0301\u00f0u l\u00f8tur. H\u00f8vu\u00f0snavni\u00f0 i\u0301 fyrra partinum av kv\u00f8ldinum var Lena Anderssen, og hon livdi v\u00e6l upp til hei\u00f0urin sum h\u00f8vu\u00f0snavn."}, {"text_idx": "#000028", "text": "Lena og ma\u00f0urin Niclas skuldu upprunaliga sp\u00e6la tvey sett a\u0301 konsertini, men av ti\u0301, at Lena alla vikuna hev\u00f0i ligi\u00f0 vi\u00f0 kri\u0301mi og pi\u0301nu i\u0301 ha\u0301lsinum, var\u00f0 avger\u00f0in, um at sp\u00e6la ella ikki,. tikin leygarmorgunin. To\u0301 h\u00e6tta\u00f0i Lena s\u00e6r ikki at taka tvey set. Ti\u0301 to\u0301k H\u00f8gni Lisberg fyrsta setti\u00f0 fyri hana. Hann hita\u00f0i fo\u0301lk v\u00e6l upp. Ta\u0301 Lena kom a\u0301 pallin var to\u0301 eingin slingur i\u0301 valsinum, og r\u00f8ddin tyktist als ikki merkt av kri\u0301mi. Lena er vi\u00f0 ti\u0301\u00f0ini vor\u00f0in tann sterkasti kvinniligi f\u00f8royski solisturin. Hon sp\u00e6lir og syngur alti\u0301\u00f0 v\u00e6l vi\u00f0 sto\u0301rari n\u00e6rveru og innliving, her tykjast ikki at vera n\u00f8kur ring kv\u00f8ld. Hennara konsertskra\u0301 tykist alti\u0301\u00f0 gj\u00f8gnumf\u00f8rd og v\u00e6l umhugsa\u00f0, so heildaru\u0301trykki\u00f0 er hv\u00f8rja fer\u00f0 fantastiskt."}, {"text_idx": "#000029", "text": "A\u0301 konsertum farna a\u0301ri\u00f0 hava no\u0301gv ny\u0301ggj l\u00f8g sni\u0301kt seg inn i\u0301 skra\u0301nna, men hetta kv\u00f8ldi\u00f0 vo\u0301ru eisini onkur l\u00f8g, i\u00f0 eg ikki hev\u00f0i hoyrt a\u0301\u00f0ur. Hetta gj\u00f8rdi upplivingina uppaftur meira serliga. Her kann eg nevna rokkl\u00f8gini It Wasn\u2019t My Fault og Yes I Am, i\u00f0 veruliga rokka\u00f0u og vi\u0301stu eina eitt sindur ra\u0301a si\u0301\u00f0u av Lenu, i\u00f0 vo\u0301nandi ikki ver\u00f0ur oy\u00f0il\u00f8gd i\u0301 framlei\u00f0sluni av fl\u00f8guni."}, {"text_idx": "#000031", "text": "Vit sluppu eisini at hoyra n\u00f8kur av teimum eldru l\u00f8gunum a\u0301 ny\u0301ggju fl\u00f8guni, og her vo\u0301ru serliga tey b\u00e6\u00f0i inniligu l\u00f8gini Budding Rose og Stones In My Pocket sterk. Stones In My Pocket hevur veri\u00f0 betur enn hetta kv\u00f8ldi\u00f0, men er samstundis eitt av bestu l\u00f8gunum hja\u0301 Lenu, so ta\u00f0 er alti\u0301\u00f0 eitt h\u00e6ddarpunkt. Budding Rose kom veruliga til si\u0301n r\u00e6tt hetta kv\u00f8ldi\u00f0. Lagi\u00f0 lei\u00f0ur tankarnar til Suzanna Vega vi\u00f0 ein Tom Petty tvisti, og ver\u00f0ur sera spennandi at uppliva a\u0301 fl\u00f8guni.Veikasta lagi\u00f0 a\u0301 kv\u00f8ldinum var These 3 Things, i\u00f0 mest av \u00f8llum tyktist sum i\u0301fylla, to\u0301 var ta\u00f0 heilt ok og taldi ikki ni\u00f0ur fyri heildarupplivingina. Sp\u00e6liskra\u0301in var\u00f0 krydda\u00f0 vi\u00f0 tveimum l\u00f8gum av si\u0301\u00f0stu fl\u00f8guni hja\u0301 Lenu. L\u00f8gini Dawn og Seasons Will Change rigga\u00f0u v\u00e6l inn i\u0301 skra\u0301nna."}, {"text_idx": "#000032", "text": "Lena greiddi fra\u0301, at hon, ma\u00f0urin Niclas og O\u0301li Poulsen arbei\u00f0a vi\u00f0 gera ny\u0301ggju fl\u00f8guna lidna. Tey vo\u0301na at ver\u00f0a li\u00f0ug vi\u00f0 hana sum skjo\u0301tast, solei\u00f0is at hon kann koma u\u0301t fyri jo\u0301l. Eg eri ein, i\u00f0 bi\u0301\u00f0i vi\u00f0 spenningi."}, {"text_idx": "#000034", "text": "V\u00e6ntandi kemur ny\u0301ggja fl\u00f8gan vi\u00f0 Lenu i\u0301 oktober, men Lena, Niclas og ljo\u0301\u00f0blandarin Ryan Hewitt lata hana ikki u\u0301r hondum fyrr enn tey \u00f8ll eru heilt n\u00f8gd vi\u00f0 alt."}, {"text_idx": "#000037", "text": "Lena seg\u00f0i herfyri vi\u00f0 planet.fo, at teimum da\u0301mdi v\u00e6l ljo\u0301\u00f0i\u00f0 a\u0301 Stadium Arcadium, og ti\u0301 settu tey seg i\u0301 samband vi\u00f0 umbo\u00f0smannin hja\u0301 Hewitt. Pri\u0301surin var to\u0301 alt ov h\u00f8gur, so tey ma\u0301ttu sleppa hesum \u00e6tlanunum. Men nakrar dagar seinni setti umbo\u00f0sma\u00f0urin seg aftur i\u0301 samband vi\u00f0 Lenu. Ti\u0301 eftir at hava hoyrt uppt\u00f8kur vi\u00f0 Lenu, hev\u00f0i Hewitt sja\u0301lvur avgj\u00f8rt, at hann vildi sleppa at arbei\u00f0a vi\u00f0 songkvinnuni."}, {"text_idx": "#000041", "text": "\u2013 Upprunaliga \u00e6tla\u00f0u vit at vera li\u00f0ug nu\u0301. Men ho\u0301ast vit vilja gera alt fyri at fa\u0301a fl\u00f8guna u\u0301t i\u0301 oktober, so ver\u00f0ur onki gj\u00f8rt fyrr enn vit eru heilt n\u00f8gd vi\u00f0 alt. Ta\u00f0 eru vit \u00f8ll try\u0301 samd um. So ymsar broytingar vera a\u0301 skra\u0301nni, ta\u0301 Ryan ljo\u0301\u00f0blandar li\u00f0ugt si\u0301\u00f0stu vikuna i\u0301 september, sigur Niclas."}, {"text_idx": "#000046", "text": "Hetta er fyrstu fer\u00f0, at Lena hevur sp\u00e6lt konsert i\u0301 Los Angeles. Ti\u0301 ny\u0301ttu eisini fleiri fo\u0301lk u\u0301r to\u0301nleikai\u0301dna\u00f0inum h\u00f8vi\u00f0 at hoyra Lenu a\u0301 konsertini ty\u0301skv\u00f8ldi\u00f0."}]